**Ministru kabineta noteikumu projekta** **“Grozījumi Ministru kabineta 2014.gada 4.februāra noteikumos Nr.78 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2014.gada 4.februāra noteikumos Nr.78 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” nolikums”” (turpmāk- MK noteikumu projekts) sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 1.un 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošo Ministru kabineta 2014.gada 4.februāra noteikumu Nr.78 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” nolikums” (turpmāk- MK noteikumi Nr. 78) regulējums ir nepilnīgs attiecībā uz kārtību, kādā aprēķina oglekļa dioksīda emisijas samazinājuma neatbilstību.  MK noteikumu projekta mērķis kopumā ir novērst nepilnības spēkā esošajā tiesiskajā regulējumā, kā arī veicināt projekta rezultātu sasniegšanu.  MK noteikumu projekts neietekmē projektu konkursa vērtēšanas rezultātus.  MK noteikumu Nr. 78 69.punkts paredz, ka finansējuma saņēmējs vismaz 5 gadus pēc projekta īstenošanas nodrošina elektromobiļu ekspluatāciju, elektromobiļa viena gada nobraukumu atbilstoši projekta iesniegumā norādītājam, kā arī nodrošina publiski pieejamo uzlādes staciju ekspluatāciju Latvijas Republikas teritorijā. MK noteikumu Nr. 78 72.punkts paredz, ka konkursa ietvaros iegādātā elektromobiļa faktiskā nobraukuma pieļaujamā nobīde monitoringa gada laikā uz leju ir 20 %.  Pašreiz spēkā esošā MK noteikumu Nr.1 tiesiskā regulējuma ietvaros Vides aizsardzības un reģionālās attīstības ministrija kā KPFI atbildīgā iestāde ir saskārusies ar šādām problēmām.  1) Esošais regulējums ir nepilnīgs attiecībā uz projektu rezultātu monitoringa gadiem, par kuriem aprēķina oglekļa dioksīda emisijas samazinājuma neatbilstību.  MK noteikumu projekts paredz, ka monitoringa pārskatu iesniedz par monitoringa gadu, kas sākas 1.janvārī un ilgst līdz 31.decembrim. Piemēram: Ja noslēguma pārskatu apstiprina 2017.gada 31.martā. Monitoringa periods sākas 2017.gada 1.aprīlī, taču monitoringa pārskatu iesniedz par periodu no 2018.gada 1.janvāra līdz 2018.gada 31.decembrim. Tas nozīmē, ka finansējuma saņēmējs iesniedz 4 monitoringa pārskatus par 4 pilniem monitoringa gadiem. MK noteikumu projekts neparedz pagarināt kopējo monitoringa periodu, līdz ar to MK noteikumu projekts neietekmē spēkā esošās prasības, kas finansējuma saņēmējiem jāizpilda monitoringa periodā. Finansējuma saņēmēja, atbildīgās iestādes un sabiedrības ar ierobežotu atbildību “Vides investīciju fonds” (turpmāk- Vides investīciju fonds) atbildība un pienākumi ir noteikti savstarpēji noslēgtajā līgumā par projekta īstenošanu un tas ir spēkā līdz saistību pilnīgai izpildei.  Finansējuma saņēmējiem, kuru projektos jau ir uzsākts monitoringa periods, noteikumu projekts neradīs papildus administratīvo slogu attiecībā uz pārskatu sagatavošanu par iepriekšējiem monitoringa gadiem, jo iesniegtie dati tiks salīdzināti un uzskaitīti par periodu, kādu paredz noteikumu projekts, t.i., par monitoringa (kalendāro) gadu.  2) Ņemot vērā, ka Latvijā nav izveidota un šī konkursa ietvaros no potenciālajiem projektu iesniedzējiem bija nepietiekama interese par uzlādes infrastruktūras izveidi, esošajiem iegādātajiem elektromobiļiem projekta īstenošanas laikā ir ierobežotas iespējas uzlādēties. Līdz ar to finansējuma saņēmēji nevar nodrošināt nepieciešamo elektromobiļu nobraukuma apjomu.  MK noteikumu projekts paredz labvēlīgāku regulējumu, jo atgūstamie neattiecināmie līdzekļi tiek noteikti proporcionāli elektromobiļa ekspluatācijas neizpildes laikam vai publiski pieejamās uzlādes stacijas ekspluatācijas neizpildes laikam, nevis viss projekta īstenošanai piešķirtais finansējums tiek uzskatīts par neattiecināmiem līdzekļiem.  3) esošais regulējums ir nepilnīgs attiecībā uz neatbilstības un atprasāmo neattiecināmo līdzekļu aprēķina kārtību, ja tiek konstatēta neatbilstība attiecībā uz elektromobiļa viena gada nobraukumu.  MK noteikumu projekts paredz labvēlīgāku regulējumu, jo atgūstamie neattiecināmie līdzekļi tiek noteikti proporcionāli elektromobiļa nobraukuma neizpildei.  MK noteikumu projekts paredz izdarīt šādus grozījumus MK noteikumos Nr.78:  - precizēt 72.punktu, definējot monitoringa periodu un nosakot monitoringa perioda un monitoringa gada sākuma un beigu datumu. Finansējuma saņēmējiem, kuru projektos jau ir uzsākts monitoringa periods, noteikumu projekts neradīs papildus administratīvo slogu attiecībā uz pārskatu sagatavošanu par iepriekšējiem monitoringa gadiem, jo iesniegtie dati tiks salīdzināti un uzskaitīti par periodu, kādu paredz noteikumu projekts, t.i., par monitoringa (kalendāro) gadu.  - precizēt 74.punktu, precizējot, ka Vides investīciju fonds informē atbildīgo iestādi katrā monitoringa gadā par neatbilstībām;  - precizēt 76.punktu, paredzot, ka elektomobiļa nobraukuma neatbilstību aprēķina monitoringa perioda pēdējā monitoringa gadā. Atbildīgā iestāde pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu atbilstoši elektromobiļa nobraukuma neizpildei un proporcionāli elektromobiļa vai publiski pieejamās uzlādes stacijas ekspluatācijas neizpildes laikam. neattiecināmo līdzekļu aprēķina formulu elektromobiļa nobraukuma neizpildes gadījumā un neattiecināmo līdzekļu aprēķina formulu elektromobiļa vai publiski pieejamās uzlādes stacijas ekspluatācijas neizpildes gadījumā;  - papildināt ar jaunu 77., 78. punktu. 77.punkts nosaka neattiecināmo līdzekļu aprēķina formulu elektromobiļa nobraukuma neizpildes gadījumā un neattiecināmo līdzekļu aprēķina formulu elektromobiļa vai publiski pieejamās uzlādes stacijas ekspluatācijas neizpildes gadījumā, t.i., ja nav sasniegts elektromobiļa nobraukums gadā vai netiek nodrošināta elektromobiļa vai publiski pieejamās uzlādes stacijas ekspluatācija. 78.punkts paredz, ka atbildīgā iestāde pieņemot lēmumu par atgūstamo neattiecināmo līdzekļu apjomu atbilstoši konstatētajai neatbilstībai, ņem vērā iepriekš neparedzamus un neatkarīgos ārējus apstākļus, kas ir ietekmējuši projekta līgumā noteikto rezultātu sasniegšanu;  - papildināt MK noteikumus Nr.78 ar noslēguma jautājumiem. Noteikts MK noteikumu projektā paredzēto grozījumu spēkā stāšanās laiks. Ar jaunu 79.punktu paredzēti pārejas noteikumi kārtībai par monitoringa pārskatu iesniegšanu tiem projekta iesniedzējiem, kuriem šobrīd turpinās monitoringa periods, ņemot vērā, ka ar MK noteikumu projektu tiek precizēts monitoringa gada sākums un beigas, kā arī definēts monitoringa periods un tā sākums, un finansējuma saņēmēji jau ir iesnieguši monitoringa pārskatus par iepriekšējo periodu. MK noteikumu projekts paredz, ka par iepriekšējiem gadiem finansējuma saņēmējs monitoringa pārskatu atkārtoti neiesniedz. Par iepriekšējiem gadiem finansējuma saņēmējs monitoringa pārskatu neiesniedz izņemot gadā, kad stājas spēkā grozījumi par projektu monitoringa kārtību. 80.punkts nosaka līdz 2017.gada 31. jūlijam atbildīgajai iestādei sadarbībā ar SIA „Vides investīciju fonds” (turpmāk- Vides investīciju fonds) sagatavot projektu rezultātu monitoringa vadlīnijas projektu rezultātu monitoringa izvērtēšanai.  Vadlīnijas paredzētas atbildīgās iestādes un Vides investīciju fonda darbiniekiem, kā arī finansējuma saņēmējiem un tām ir ieteikuma raksturs. Vadlīnijās iekļauj piemērus monitoringa pārskata veidlapas aizpildīšanai, piemērus oglekļa dioksīda emisijas samazinājuma neatbilstības noteikšanai un neattiecināmo līdzekļu aprēķināšanai utml. |
| 3. | Projekta izstrādē iesaistītās institūcijas | Neformālā darba grupā iesaistīti Vides aizsardzības un reģionālās attīstības ministrijas struktūrvienību un Vides investīciju fonda pārstāvji. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | KPFI projektu konkursu finansējuma saņēmēji, kas nesasniedz projekta līgumā un projekta iesniegumā noteikto sasniedzamo rādītāju. |
| 2. | Tiesiskā regulējuma ietekme uz tautsaimniecību un administratīvo slogu | Pozitīva ietekme uz Nacionālā attīstības plāna virzienu “Dabas kapitāla ilgtspējīga apsaimniekošana”, “Pakalpojumu pieejamība līdzvērtīgāku darba iespēju un dzīves apstākļu”. MK noteikumu projekts vērsts uz projekta līgumā noteikto rezultātu sasniegšanu.  Ietekme uz administratīvo slogu: MK noteikumu projektā ietvertais regulējums neradīs papildu administratīvo slogu, jo projekta ietvaros esošais regulējums paredz projekta monitoringu un finansējuma saņēmēji administrē projektu projektā ieplānoto līdzekļu ietvaros. |
| 3. | Administratīvo izmaksu monetārs novērtējums. | MK noteikumu projektā ietvertais regulējums nerada papildu administratīvo slogu. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| Plānotās sabiedrības līdzdalības un komunikācijas aktivitātes saistībā ar projektu | | MK noteikumu projekts ievietots Vides aizsardzības un reģionālās attīstības ministrijas tīmekļvietnē 2017.gada janvārī. |
| Sabiedrības līdzdalība projekta izstrādē | | MK noteikumu projekta izstrādes posmā neformālās darba grupas ietvaros un elektroniskās saziņās veidā komentārus par noteikumu projektu sniedza Vides investīciju fonds, kas veic KPFI projektu rezultātu monitoringa uzraudzību. |
| Sabiedrības līdzdalības rezultāti | | MK noteikumu projektu atbalsta Vides investīciju fonds. Projekta izstrādē ņemti vērā Vides investīciju fonds priekšlikumi par elektromobiļa nobraukuma neizpildi u.c.  Ventspils pilsētas dome iebildumos lūdza noteikt termiņu, kādā atbildīgā iestāde un Vides investīciju fonds sagatavo un publicē vadlīnijas projektu rezultātu monitoringa izvērtēšanai un kompensējošo pasākumu piemērošanai. Iebildums ņemts vērā, nosakot atbildīgajai iestādei termiņu sagatavot un publicēt minētās vadlīnijas. |
| Cita informācija | | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izpildi nodrošinās Vides aizsardzības un reģionālās attīstības ministrija un Vides investīciju fonds. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Anotācijas III, IV, V sadaļa – MK noteikumu projekts šīs jomas neskar.

Vides aizsardzības un reģionālās attīstības ministra vietā –

tieslietu ministrs Dz.Rasnačs

Vīza:

valsts sekretārs R.Muciņš

2017.07.04. 12:39

I.Vonda

67026554, [ilze.vonda@varam.gov.lv](mailto:ilze.vonda@varam.gov.lv)